wickkiey/tamil-wikipedia-markdown huggingface dataset:
# அருணா மொகந்தி



**அருணா மொகந்தி** (*Aruna Mohanty*) (பிறப்பு 4 ஏப்ரல் 1960) ஓர் ஒடிசி நடனக் கலைஞரும், நடன இயக்குநரும் மற்றும் குருவும் ஆவார். தற்போது ஒடிசா நடன அகாடமியின் செயலாளராக உள்ளார். அருணா பத்மசிறீ விருது உட்பட பல விருதுகளைப் பெற்றுள்ளார்.  

## பயிற்சி
அருணா மொகந்தி, சிறீநாத் ரௌத் மற்றும் கோபிந்த பால் ஆகியோரின் கீழ் ஒடிசியில் தனது பயிற்சியைத் தொடங்கினார். 1972 இல் கங்காதர் பிரதானிடம் பயிற்சியைத் தொடங்கினார். பங்கஜ் சரண் தாஸ், கேளுச்சரண மகோபாத்திரா, சஞ்சுக்தா பனிகிரகி மற்றும் சோனல் மான்சிங் ஆகியோரிடமிருந்து நடன வடிவத்திலும் அருணா வழிகாட்டுதலைப் பெற்றுள்ளார்.  

## தொழில்
அருணா மொகந்தி நடனக் கலைஞராகவும், நடன இயக்குனராகவும் கிட்டத்தட்ட ஐந்து தசாப்தங்களாக இருந்துள்ளார்.  

1999 ஒடிசா புயலின் போது புயலை சித்தரிக்கும் *ஸ்ருஷ்டி ஓ பிரலே* என்ற நடனப் படைப்பை நடத்தினார். *சிரவண குமார்*, *காரவேலா*, *ஜத்ரா பரமாசி*, கதா ஒடிசி, *பிரதிநாயக்*, *கிருஷ்ண சரணம்,* ஜெயதேவரின் கீத கோவிந்தத்தில் இருந்து பல அஷ்டபதிகள் மற்றும் செருமானிய எழுத்தாளர் ஹேர்மன் ஹெசே எழுதிய சித்தார்த்தா என்ற பெயரில் வெளியான புதினத்தை அடிப்படையாகக் கொண்ட படைப்பு போன்றவை இவரது நடனப் படைப்புகளில் அடங்கும்.  

சமகால மற்றும் சமூகப் பிரச்சினைகளை ஆய்வு செய்ய அருணா தனது கலையைப் பயன்படுத்தியுள்ளார்; உதாரணத்திற்கு. *நாரி நடனத்தில்*, இந்திய இலக்கியம் மற்றும் வரலாற்றில் சீதை, திரௌபதி, மண்டோதரி மற்றும் நிர்பயா போன்ற பல பெண்களின் வாழ்க்கை மற்றும் கதைகள் மூலம் பாலின நிலைப்பாடுகள் மற்றும் சமூகத்தில் பெண்களின் நிலை ஆகியவை ஆராயப்படுகின்றன.  

கலிபோர்னியா பல்கலைக்கழகம், தென் கரோலினா பல்கலைக்கழகம் மற்றும் கோர்னெல் பல்கலைக்கழகம் போன்ற அமெரிக்காவில் உள்ள பல பல்கலைக்கழகங்களில் அருணா மொகந்தி வருகை தரும் கலைஞராக இருந்துள்ளார்.  
- மாநில சங்கீத நாடக அகாடமி விருது, ஒடிசா அரசு, 2014
- மத்திய சங்கீத நாடக அகாடமி விருது, இந்திய அரசு, 2010
- சஞ்சுக்தா பனிகிரகி நினைவு தேசிய விருது, 2001
- மகரி விருது, குரு பங்கஜ் சரண் ஆராய்ச்சி அறக்கட்டளை, 1997
- பாரத் பவன் விருது, இந்தியக் குடியரசுத் தலைவரால் வழங்கப்பட்டது.
- ஜகன்னாத் சமஸ்கிருதி பிகாஷ் பரிஷத் விருது
# அனசுயா சென்குப்தா (நடிகை)


**அனசுயா சென்குப்தா** (*Anasuya Sengupta*) ஓர் இந்திய நடிகையும் மற்றும் தயாரிப்பு வடிவமைப்பாளரும் ஆவார். இவர் 1 செப்டம்பர் 1986 அன்று கொல்கத்தாவில் பிறந்து வளர்ந்தவர். இவர் திரைத்துறையில் நடிகையாக இருக்கிறார். மேலும் 2024 கான் திரைப்பட விழாவில் *அன் செர்டெய்ன் ரிகார்ட் விருது* பிரிவில் செயல்திறன் விருதுகளை வென்றார்.  

## ஆரம்ப கால வாழ்க்கை
மேற்கு வங்க மாநிலம் கொல்கத்தாவில் ஒரு வங்காளக் குடும்பத்தில் அனசுயா சென்குப்தா பிறந்தார். ஜாதவ்பூர் பல்கலைக்கழகத்தில் ஆங்கில இலக்கியத்தில் இளங்கலை பட்டம் பெற்றார். ஆனால் பின்னர் தன்னை ஒரு பத்திரிகையாளராக நிலைநிறுத்த விரும்பினார்.  

## நடிப்பு வாழ்க்கை
இயக்குநர் அஞ்சன் தத் இயக்கத்தில் 2009 ஆம் ஆண்டு வெளியான *மேட்லி பங்காலி* என்ற திரைப்படத்தில் அனசுயா ஒரு துணை வேடத்தில் நடித்தார். இவர் 2013 இல் மும்பைக்கு மாறுவதற்கு முன்பு சிறிது காலம் மேடை நாடகங்களில் நடித்து வந்தார். மும்பையில் தயாரிப்பு வடிவமைப்பாளராக பணியாற்றத் தொடங்கினார்.
# மலேசிய உயர்நீதிமன்றம்



**மலேசிய உயர்நீதிமன்றம்** (மலாய்: *Mahkamah Tinggi Malaysia*; ஆங்கிலம்: *High Court of Malaysia*) என்பது மலேசிய நீதித்துறை அமைப்பில் உள்ள ஓர் உயர்நீதிமன்றமாகும். நீதித்துறைப் படிநிலை அமைப்பில் மூன்றாவது நிலையில் உள்ளது. **மலாயா உயர்நீதிமன்றம்** மற்றும் **சபா சரவாக் உயர்நீதிமன்றம்** ஆகிய இரு நீதிமன்றங்களும் ஒருங்கிணைந்த நிலையில் மலேசிய உயர்நீதிமன்றம் என்று அழைக்கப்படுகின்றன.  

நீதித்துறைப் படிநிலை அமைப்பில் முதலாவதாக வருவது மலேசிய உச்சநீதிமன்றம். அதற்கு அடுத்த நிலையில் இரண்டாவதாக வருவது மலேசிய மேல்முறையீட்டு நீதிமன்றம். மூன்றாவது நிலையில் வருவது **மலேசிய உயர்நீதிமன்றம்**.  

மலேசிய அரசியலமைப்பின் பிரிவு 121 (*Article 121 of the Constitution of Malaysia*), ஒருங்கிணைப்பு அதிகார வரம்பின் கீழ்; **மலாயா உயர்நீதிமன்றம்** (*High Court of Malaya*); மற்றும் **சபா சரவாக் உயர்நீதிமன்றம்** (*High Court of Sabah and Sarawak*) என இரண்டு உயர் நீதிமன்றங்கள் இருக்க வேண்டும் என்று அதிகாரம் வழங்கப்படுகிறது.  

1994-க்கு முன்னர், **சபா சரவாக் உயர்நீதிமன்றம்** என்பது **போர்னியோ உயர் நீதிமன்றம்** (*High Court of Borneo*) என்று அழைக்கப்பட்டது. 1969-க்கு முன்னர், **சிங்கப்பூர் உயர் நீதிமன்றம்** (*High Court of Singapore*); மலேசிய நீதிமன்ற அமைப்பின் ஒரு பகுதியாக இருந்தது.  

## பொது
மலாயா உயர் நீதிமன்றத்தின் முதன்மைப் பதிவகம் கோலாலம்பூரில் உள்ளது. அதன் மற்ற பதிவகங்கள் தீபகற்ப மலேசியாவில் உள்ள அனைத்து மாநிலங்களிலும் உள்ளன. சபா சரவாக் உயர் நீதிமன்றத்தின் முதன்மைப் பதிவகம் கூச்சிங் நகரில் உள்ளது. மற்ற பதிவகங்கள் சபா மற்றும் சரவாக் மாநிலங்களின் பிற பகுதிகளில் உள்ளன.  

மலேசிய மேல்முறையீட்டு நீதிமன்றம் மற்றும் மலேசிய உச்சநீதிமன்றம் ஆகியவை உயர் நீதிமன்றங்களாக வகைப்படுத்தப்பட்டு உள்ளன. மாஜிஸ்திரேட் நீதிமன்றங்கள் (*Magistrates' Courts*) மற்றும் அமர்வு நீதிமன்றங்கள் (*Sessions Courts*); ஆகிய இரு நீதிமன்றங்களும் துணை நீதிமன்றங்களாக (*Subordinate Courts*) வகைப்படுத்தப் படுகின்றன.  

உயர் நீதிமன்றங்கள் அசல் அதிகார வரம்பின் நீதிமன்றங்களாகவும், மேல்முறையீட்டு நீதிமன்றங்களாகவும் செயல்படுகின்றன. ஒவ்வொரு நீதிமன்றமும் ஒரு தலைமை நீதிபதியின் தலைமையின் கீழ் இயங்குகின்றன.  

மலேசிய நீதித்துறை படிநிலையில், மலாயா உயர் நீதிமன்றம் மற்றும் சபா சரவாக் உயர் நீதிமன்றம் ஆகியவற்றின் தலைமை நீதிபதிகள்; மலேசிய உச்ச நீதிமன்றத்தின் தலைமை நீதிபதி மற்றும் மலேசிய மேல்முறையீட்டு நீதிமன்றத்தின் நீதிபதி; ஆகியோருக்கு பிறகு மூன்றாவது மற்றும் நான்காவது நிலையில் உள்ளனர்.  

## மலேசியாவின் உயர் நீதிமன்றப் பதிவகங்கள்
தீபகற்ப மலேசியாவில் உள்ள அனைத்து உயர் நீதிமன்றங்கள்; துணை நீதிமன்றங்கள்; மற்றும் கோலாலம்பூர், புத்ராஜெயா கூட்டரசு பிரதேசங்களின் நீதிமன்றங்கள்; ஆகியவற்றின் நீதிமன்றப் பதிவகங்கள், மலேசிய உயர் நீதிமன்றத்தின் அதிகார வரம்பிற்கு உட்பட்டவை. இதேபோல், கிழக்கு மலேசியாவில் உள்ள அனைத்து நீதிமன்றப் பதிவகங்களும்; சபா சரவாக் உயர் நீதிமன்றத்தின் அதிகார வரம்பிற்கு உட்பட்டவை ஆகும். இதில் லபுவான் கூட்டரசு பிரதேசத்தின் நீதிமன்றங்களும் அடங்கும்.  

## மலேசிய உயர் நீதிமன்றங்களின் அமைவிடங்கள்
# ராகுல் குமார்



**ராகுல் குமார்** (Rahul Kumar பிறப்பு:செப்டம்பர் 21,1984) இந்தியாவின் பீகார் மாநில ஐக்கிய ஜனதா தளத்தைச் சேர்ந்த ஓர் இந்திய அரசியல்வாதி ஆவார், பீகார் சட்டமன்றத்தில் 2010-2015 காலத்திற்கு கோசி (விதன் சபா தொகுதி) தொகுதியிலிருந்து தேர்ந்தெடுக்கப்பட்டார். இவரது தந்தை டாக்டர் ஜெகதீஷ் சர்மாவும் ஜேடியூ உறுப்பினராகவும், பீகாரின் ஜெஹானாபாத் நாடாளுமன்ற உறுப்பினராகவும் இருந்தார். பீகாரின் ஜெஹானாபாத் மாவட்டத்தில் 2010 சட்டப்பேரவைத் தேர்தலில் கோசி தொகுதியில் எல். ஜே. பி. யின் ஜகதீஷ் பிரசாத் என்ற கௌசல் யாதவை இவர் தோற்கடித்தார்.  

## ஆரம்பகால வாழ்க்கை மற்றும் கல்வி
ராகுல் குமார் 21 செப்டம்பர் 1984 இல் பீகாரின் ஜெகானாபாத் மாவட்டத்தில் உள்ள கோசி பகுதியில் உள்ள கோர்ரா கிராமத்தில் பிறந்தார். இவரது தந்தை டாக்டர் ஜகதீஷ் சர்மா நாடாளுமன்ற உறுப்பினராகவும், இவரது தாயார் சாந்தி தேவி சட்டமன்ற உறுப்பினராகவும் இருந்தனர்.  

## அரசியல் வாழ்க்கை
2015 முதல் 2019 வரை, ஐக்கிய முற்போக்குக் கூட்டணியுடன் தொடர்புடைய மத்திய-இடது அரசியல் கட்சியான இந்துசுதானி அவாம் மோர்ச்சா உறுப்பினராக இருந்தார். 2019 ஆம் ஆண்டில், சோசலிச கொள்கைகளைக் கொண்ட மற்றொரு மத்திய இடது கட்சியான ஜனதா தளத்தில் சேர்ந்தார்.  

பீகார் சட்டமன்றத்திற்கு கோசி (விதன் சபா தொகுதி) இலிருந்து 2010 இல் ஜனதா தள உறுப்பினராகத் தேர்ந்தெடுக்கப்பட்டார்.  

2014 ஆம் ஆண்டில், அமெரிக்காசில் நடைபெற்ற ஏ. சி. ஒய். பி. எல் மாநாட்டில் தேர்தல் பரிமாற்றத் திட்டம் குறித்து விரிவுரை நிகழ்த்தினார்.
# ஆனந்த கோபால் முகர்ஜி


**ஆனந்த கோபால் முகோபாத்யாய்** (Ananda Gopal Mukherjee 27 நவம்பர் 1926-1989) இந்திய தேசிய காங்கிரசினைச் சேர்ந்த ஓர் அரசியல்வாதி ஆவார்.  

## ஆரம்பகால வாழ்க்கை.
பசந்த குமார் முகோபாத்யாயாவின் மகனான இவர், 1926 நவம்பர் 27 இல் பீரிங்கியில் (இப்போது துர்காபூரில் உள்ளது) பிறந்தார். இவர் அறிவியலில் பட்டம் பெற்றார் .  

## அரசியல் வாழ்க்கை
1951 ஆம் ஆண்டில் மேற்கு வங்க சட்டமன்றத்திற்கு (விதன் சபா) ஆஸ்கிராம் (விதன் சபை தொகுதி) தொகுதியில் இருந்து தேர்ந்தெடுக்கப்பட்டார். 1957 இல் ஒண்டால் தொகுதியிலிருந்து தேர்ந்தெடுக்கப்பட்டார். 1962 , 1972 ஆம் ஆண்டுகளில் இவர் புதிதாக உருவாக்கப்பட்ட துர்காபூர் தொகுதியிலிருந்து தேர்ந்தெடுக்கப்பட்டார்.  

ஆனந்த கோபால் முகோபாத்யாய் இந்திய நாடாளுமன்றத்திற்கு (1980, 1984 இல், அசன்சோல் (மக்களவை தொகுதி) தொகுதியில் இருந்து தேர்ந்தெடுக்கப்பட்டார்.
# பி. ஜே. ஜாய்



**பி. ஜே. ஜாய்** (P. J. Joy பிறப்பு: திசம்பர் 3,1949) என்பவர் கேரளா கொச்சின், அங்கமாலியினைச் சேர்ந்த ஓர் இந்திய அரசியல்வாதி ஆவார். இவர், தொழிற்சங்க ஆர்வலரும் மார்ச் 2012 முதல் கேரள மாநில மூங்கில் கழகத்தின் முன்னாள் இயக்குநரும் தலைவரும் ஆவார். ஊழியர் மாநிலக் காப்பீட்டுக் கழகத்தின் மாநில ஆலோசனைக் குழு உறுப்பினர், கேரள பிரதேச காங்கிரஸ் குழு மாநில நிர்வாக உறுப்பினர், 2009 முதல் ஐஎன்டியுசியின் அகில இந்திய செயற்குழு உறுப்பினர், கேரள மாநில தோட்டத் தொழிலாளர்கள் கூட்டமைப்பு ஐஎன்டியுசி தலைவர் ஆகிய பொறுப்புகளை வகித்தார். ஜாய் 1991,1996 மற்றும் 2001 ஆம் ஆண்டுகளில் கேரள சட்டமன்ற உறுப்பினராகத் தேர்ந்தெடுக்கப்பட்டார்.  

ஜாய், ஐ. என். டி. யு. சி கேரள மாநில துணைத் தலைவராகவும் உள்ளார்.  

## ஆரம்பகால வாழ்க்கை
கேரளாவின் எர்ணாகுளம் மாவட்டத்தில் உள்ள முக்கன்னூரில் புதுசேரி ஜோசப்- மரியம் ஆகியோருக்கு மகனாகப் பிறந்தார். அங்கமாலி செயின்ட் ஜோசப் உயர்நிலைப் பள்ளியில் தனது உயர்நிலைக் பள்ளியில் கல்வி பயின்ற பிறகு கலாடி ஸ்ரீ சங்கராச்சாரியா கல்லூரியில் பட்டம் பெற்றார். பி. ஜே. ஜாய் 1989 இல் சாந்தம்மாவை மணந்தார், இவருக்கு இரண்டு மகன்கள் உள்ளனர், எர்ணாகுளம் அங்கமாலியில் வசிக்கிறார்.  

## அரசியல் வாழ்க்கை
ஜாய் 1972 இல் பட்டப்படிப்புக்குப் பிறகு 1979 இல் மூக்கன்னூர் கிராம பஞ்சாயத்துத் தலைவராக ஒருமனதாகத் தேர்ந்தெடுக்கப்பட்டார். 1980 இல் அங்கமாலி தொகுதி காங்கிரஸ் தலைவரானார். 1989 ஆம் ஆண்டு எர்ணாகுளம் டிசிசி பொதுச் செயலாளராக ஆனார். இவர் மாநில ஊரக வளர்ச்சி வாரிய உறுப்பினர், KSRTC இன் ஆலோசனைக் குழு உறுப்பினர், தோட்டக் கழகம் கேரளா லிமிடெட் இயக்குநர்கள் குழு உறுப்பினர், 2001 முதல் 2006 வரை கேரள சட்டமன்ற நூலகத்தின் தலைவர், கொச்சியின் பிராந்திய தொழிலாளர் கல்வி வாரியத்தின் தலைவர் (2010) 2014 வரை) ஆகிய பொறுப்புகளை வகித்தார். 2005 இல் பிரதமரிடமிருந்து அஜர்பதி விருதைப் பெற்றார்
# கியோனி வனவிலங்கு சரணாலயம்



**கியோனி வனவிலங்கு சரணாலயம்** (*Kheoni Wildlife Sanctuary*) என்பது ஒரு வனவிலங்கு சரணாலயம் ஆகும். இது மத்தியப் பிரதேசத்தின் தேவாஸ் மாவட்டத்தின் கன்னோட் தாலுகா மற்றும் செஹோர் மாவட்டத்தின் சில பகுதிகளில் அமைந்துள்ளது. இந்த வனவிலங்கு சரணாலயம் 132 சதுர கிலோமீட்டர் பரப்பளவில் பரவியுள்ளது. இது தாழ்வாரங்கள் மூலம் ரதபாணி புலிகள் காப்பகத்துடன் இணைக்கப்பட்டுள்ளது. இங்கு காணப்படும் உலர் இலையுதிர் காடுகளில் தேக்கு, தேண்டு மற்றும் மூங்கில் ஆகிய மரங்கள் காணப்படுகின்றன.  

இங்கு புலிகள் உள்ளன, அவை ராதாபானியிலிருந்து இடம்பெயர்ந்து கியோனியை காலனித்துவப்படுத்தியுள்ளன. சிறுத்தைகள் கணிசமான எண்ணிக்கையில் உள்ளன. பொதுவாகக் காணப்படும் பிற ஊன் உண்ணி விலங்குகள் காட்டுப் பூனைகள், குள்ளநரிகள் மற்றும் கோடுகள் கொண்ட கழுதைப்புலி ஆகும். இங்கு நில்காய், பிளாக்பக், சிங்காரா மற்றும் சிதல் (புள்ளி மான்) ஆகியவை ஆதிக்கம் செலுத்தும் தாவர உண்ணிகள் ஆகும். கட மான், காட்டுப்பன்றி, குரைக்கும் மான், நான்கு கொம்பு கொண்ட மான் மற்றும் பனை சிவெட் ஆகியவையும் உள்ளன, ஆனால் அரிதாகவே காணப்படுகின்றன.  

ஏப்ரல் 2018 இல் செய்யப்பட்ட ஒரு பறவைகள் கணக்கெடுப்பின்படி, கியோனியில் சுமார் 125 வகையான பறவைகள் உள்ளன, இதில் மத்தியப் பிரதேசத்தின் மாநிலப் பறவையான, இந்திய சொர்க்கம் பூச்சி பிடிப்பானும் உள்ளடங்கும். பிளம் தலை கிளிகள், யூரேசிய காலர் புறா, சிரிக்கும் புறா, கஷ்கொட்டை தோள் பெட்ரோனியா, பொதுவான காகம் மற்றும் கருப்பு ட்ரோங்கோ ஆகியவை ஏராளமாகக் காணப்படும் பிற பறவைகள் ஆகும்.  

## படக்காட்சியகம்
# எம். ஜி. ஆர். நகர்



**எம். ஜி. ஆர் நகர்** (MGR Nagar **எம்.ஜி. ராமச்சந்திரன் நகரிலிருந்து** சுருக்கப்பட்டது) என்பது இந்தியாவின் சென்னை மாநகராட்சியில் அமைந்துள்ள ஒரு சுற்றுப்பகுதியாகும். இப்பகுதியானது காய்கறி சந்தை மற்றும் மீன் சந்தைக்கு பெயர் பெற்றது.  

## அமைவிடம்
இது, சென்னை கே.கே.நகரில் அண்ணா முக்கிய சாலையின் தெற்கே அமைந்துள்ளது. இது வடக்கில் கே.கே நகர், மேற்கில் நெசப்பாக்கம், தெற்கில் அடையாறு ஆறு மற்றும் தென்கிழக்கில் ஜாபர்கான்பேட்டை ஆகியவற்றால் சூழப்பட்டுள்ளது.  

## போக்குவரத்து
கே. கே. நகர் பேருந்து நிலையத்திலிருந்து புறப்படும் அல்லது நிறுத்தப்படும் அனைத்து மாநகரப் பேருந்துகளும், அண்ணா முக்கியச் சாலையில் உள்ள எம். ஜி. ஆர் நகரின் மூன்று பேருந்து நிறுத்தங்கள் வழியாகச் செல்கின்றன.  

## பொது சேவைகள்
எம்ஜிஆர் நகர் காவல் நிலையம் (R10) வெங்கட்ராமன் சாலையில் அமைந்துள்ளது.  

## நிகழ்வுகள்
2005 அக்டோபரில் வெள்ள நிவாரணம் வழங்குவதற்காகக் கூடியிருந்த 4000 பேரில் கூட்ட நெரிசலில் சிக்கி 42 பேர் உயிரிழந்தனர்.
# இராஜீவ் காந்தி தேசியப் பூங்கா (இராமேஸ்வரம்-ஆந்திரா)

**இராஜீவ் காந்தி தேசியப் பூங்கா** (*Rajiv Gandhi National Park*) என்பது இந்தியாவின் ஆந்திரப் பிரதேச மாநிலத்தின் கடப்பா மாவட்டத்தில் உள்ள இராமேசுவரத்தில் அமைந்துள்ள ஒரு தேசியப் பூங்கா ஆகும். இதன் பரப்பளவு சுமார் 2.42 சதுர கிலோமீட்டர் ஆகும். இங்கு மணற்பாங்கான மண்ணில் வளரக்கூடிய வெப்பமண்டல உலர் இலையுதிர்க் காடுகள் காணப்படுகின்றன. இது பென்னா ஆற்றின் வடக்குக் கரையில் அமைந்துள்ளது.  

## வரலாறு
இப்பகுதி முதலில் "**ராமேஸ்வரம் தேசியப் பூங்கா**" என்று 19 நவம்பர் 2005 அன்று அறியப்பட்டது, மேலும் 26 டிசம்பர் 2005 அன்று இந்தப் பெயர் "ராஜீவ் காந்தி தேசியப் பூங்கா” என்று மாற்றப்பட்டது. பூங்காவைச் சுற்றியுள்ள 500 மீட்டர் சுற்றுச்சூழல் மண்டலமாக 15 மே 2017 அன்று அறிவிக்கப்பட்டது.  

## தாவரங்கள்
மர இனங்களில் டால்பெர்ஜியா சிசே, குரூயா வில்லோசா மற்றும் ஜிம்னெமா சில்வெஸ்டர் ஆகியவை அடங்கும்.  

## விலங்கினங்கள்
இப்பகுதியில் சுமார் ஐம்பது பறவை இனங்களில் சிறிய எக்ரெட், கிளிகள் மற்றும் மயில் அடங்கும்.  

தேள்கள், சிலந்திகள் போன்ற முதுகெலும்பற்ற விலங்குகள், பட்டாம்பூச்சிகள், வெட்டுக்கிளிகள், கிரிக்கெட் போன்ற பல்வேறு வகையான பூச்சிகள் இந்தக் காட்டில் ஏராளமாக உள்ளன. கருந்தவளை, ஆசியத் தேரை உயிரினங்களுடன் நீர்நில வாழ் விலங்கினங்கள் காணப்படுகின்றன. ஊர்வனவற்றில் ரஸ்ஸலின் எர்த் போவா, கண்ணாடி விரியன், அரணை போன்றவை அடங்கும். மயில்கள், சின்னக் கொக்கு, கிளிகள் போன்ற 50க்கும் மேற்பட்ட பறவை இனங்கள் இந்தக் காட்டில் காணப்படுகின்றன. புள்ளி மான், முயல், இந்திய குழிமுயல் போன்ற பாலூட்டிகள் மணல் குன்றில் வாழ்கின்றன.
# ச. க. பாசுகரன்



**சந்திரோத் கல்யாதன் பாஸ்கரன்** (Chandroth Kalyadan Bhaskaran 5 மே 194121 நவம்பர் 2020) ஓர் இந்திய மேனாள் முதல்தரத் துடுப்பாட்ட வீரர் ஆவார், இவர் கேரளா மற்றும் தமிழ்நாடு அணிக்காக விளையாடினார். 1965 இல் சிலோனுக்கு எதிரான அதிகாரப்பூர்வமற்ற தேர்வுப் போட்டியில் இந்தியாவைப் பிரதிநிதித்துவப்படுத்தினார். "அறுபதுகளில் நாட்டின் முன்னணி வேகப்பந்து வீச்சாளர்களில் ஒருவராகக்" கருதப்பட்டார்.  

## ஆரம்ப கால வாழ்க்கை மற்றும் தொழில்
தெல்லிச்சேரியில் (தற்போது தலச்சேரி) பிறந்த பாஸ்கரன் வலது கை விரைவு வீச்சாளர் ஆவார். தனது 16 ஆவது வயதில் 1957 திசம்பரில் கேரளாவுக்காக முதல்தரப் போட்டியில் அறிமுகமானார் சனவரி 1965 இல், அகமதாபாத்தில் சிலோனுக்கு எதிரான அதிகாரப்பூர்வமற்ற தேர்வுப் போட்டியில் இந்தியாவுக்காக விளையாடினார். 1967-68 இரஞ்சிக் கோப்பையில் இரண்டாம் இடத்தைப் பிடித்த தமிழக அணியில் விளையாடினார். பம்பாய்க்கு எதிரான இறுதிப் போட்டியில், முதல் ஆட்டப்பகுதியில்ஆட்டமிழக்காமல் 76 ஓட்டங்களும் 68 ஓட்டங்களை விட்டுக்கொடுத்து 4 இலக்குகளைக் கைப்பற்றினார். இவர் மொத்தம் 42 முதல்தரப் போட்டிகளில் பங்கேற்று 106 இலக்குகளை வீழ்த்தியுள்ளார்.  

இவர், இயூசுடனில் மருத்துவராகப் பணியாற்றினார், விளையாட்டு மருத்துவத்தில் நிபுணத்துவம் பெற்றார். மேலும், பல்வேறு நாடுகளைச் சேர்ந்த பல தொழில்முறை விளையாட்டு வீரர்களுக்கு சிகிச்சை அளித்தார். 2006 ஆம் ஆண்டில், ஒலிம்பிக் போட்டிகளுக்கு இந்திய விளையாட்டு வீரர்களுக்கு பயிற்சி அளிக்க "*மிஷன் கோல்ட் ஃபார் இந்தியா*" நிறுவனத்தைத் தொடங்கினார்.  

பாஸ்கரனின் சகோதரர் சி.கே.விஜயனும் கேரளாவுக்காக முதல்தரத் துடுப்பாட்டப் போட்டிகளில் விளையாடினார்.  

21 நவம்பர் 2020 இல் இயூசுடனில் தனது 79 ஆவது வயதில் காலமானார்
# பிரவீன் தாகர்



**பிரவீன் தாகர்** (*Praveen Dagar*) ஒரு இந்திய அரசியல்வாதியும் அரியானாவில் உள்ள பாரதிய ஜனதா கட்சியைச் சேர்ந்த சட்டமன்ற உறுப்பினர் ஆவார். பாரதிய ஜனதா கட்சியின் உறுப்பினராக 2019 அரியானா சட்டமன்றத் தேர்தலில் ஹாதினில் இருந்து ஹரியானா சட்டமன்றத்திற்குத் தேர்ந்தெடுக்கப்பட்டார்.  

## தொடக்க கால வாழ்க்கை
பிரவீன் தாகர் 1976 ஜனவரி 1 அன்று அரியானாவின் பல்வல் மாவட்டத்தின் ஆதின் வட்டத்தில் அமைந்துள்ள மண்ட்கோலாவில் ஒரு விவசாயக் குடும்பத்தில் பிறந்தார். இவரது தந்தை ஸ்ரீ ராம்ஜி லால் தாகர் ஒரு விவசாயியும் அரசியல்வாதியும் ஆவார். இவரது தந்தை ஒரு விவசாயத் தலைவராக அறியப்பட்டு 1972-ஆம் ஆண்டில் சுயேட்சை சட்டமன்ற உறுப்பினர் ஆனார். விவசாயிகளின் உள்ளூர் பிரச்சினைகளை எழுப்புவதன் மூலம் தனது அரசியல் வாழ்க்கையைத் தொடங்கிய பிரவீண், 2005 ஆம் ஆண்டில் தனது முதல் மாவட்ட ஊராட்சித் தேர்தலில் வெற்றி பெற்றார்.  

## கல்வி
பிரவீன் தாகர் தனது தொடக்கக் கல்வியை மண்ட்கோலா கிராமத்தில் முடித்தார். பள்ளிக் கல்வியை முடித்த பிறகு, ரோத்தக் உள்ள மகரிஷி தயானந்த் பல்கலைக்கழகத்தில் பட்டம் பெற்றார். தனது பட்டப்படிப்பை முடித்த பிறகு இவர் உள்ளூர் அரசியலில் பங்கேற்கத் தொடங்கியதோடு உள்ளூர் பிரச்சினைகளை எழுப்பத் தொடங்கினார்.  

## அரசியல் வாழ்க்கை
2005 ஆம் ஆண்டில், இவர் ஒரு விவசாயத் தலைவராக அரசியலில் நுழைந்தார். உள்ளூர் விவசாயிகளின் பிரச்சினைகளை எழுப்பினார். இவர் மாவட்ட ஊராட்சிக் குழுத் தலைவர் தேர்தலில் போட்டியிட்டு 2005 இல் தனது முதல் தேர்தலில் வெற்றி பெற்றார். இது அவரது அரசியல் வாழ்க்கையைத் தொடங்கியது, அதன் பின்னர் இவர் அரசியலில் தீவிரமாக உள்ளார். 2019 ஆம் ஆண்டில் அவர் ஹாதின் சட்டமன்றத் தொகுதியில் இருந்து பாரதிய ஜனதா கட்சியின் சார்பில் போட்டியிட்டு சட்டமன்ற உறுப்பினராகத் தனது முதல் தேர்தலில் வெற்றி பெற்றார்.
# விடாமுயற்சி


***விடாமுயற்சி*** (*Vidaamuyarchi*) என்பது மகிழ் திருமேனி எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். அதிரடி பரபரப்பூட்டும் இத்திரைப்படத்தை லைகா புரொடக்சன்சு சார்பாக சுபாஸ்கரன் அல்லிராஜா தயாரித்தார். இப்படத்தில் அஜித் குமார், திரிசா, அர்ஜுன் சர்ஜா, ரெஜினா கசாண்ட்ரா, ஆரவ் ஆகியோர் நடித்துள்ளனர். இத்திரைப்படம் 2025 பெப்ரவரி 6 அன்று வெளியானது. 1997இல் வெளியான ஆங்கிலத் திரைப்டமான *பிரேக்டவுன்* திரைப்படத்தின் கதையை ஒத்துள்ளது.  

முதன்மைப் புகைப்படக் காட்சிகள் அக்டோபர் 2023 இல் தொடங்கியது. பெரும்பாலும் அசர்பைஜானில் படமாக்கப்பட்டது. அனிருத் ரவிச்சந்திரன் இசையமைத்த இப்படத்திற்கு நிரவ் ஷா, ஓம் பிரகாஷ் ஆகியோர் ஒளிப்பதிவும், என். பி. ஸ்ரீகாந்த் படத்தொகுப்பும் செய்துள்ளனர்.  

## நடிகர்கள்
- அஜித் குமார்
- அர்ஜுன்
- திரிசா
- ரெஜினா கசாண்ட்ரா
- அரவிந்த்

## இசை
பாடல்கள், பின்னணி இசை ஆகியவற்றிற்கு அனிருத் ரவிச்சந்திரன் இசையமைத்தார். இது அனிருத், மகிழ் திருமேனி ஆகியோரின் முதல் கூட்டணியாகும். *வேதாளம்* (2015) *விவேகம்* (2017) திரைப்படத்திற்குப் பிறகு அஜித்துடன் மூன்றாவது தடவையாக இணைந்துள்ளார்.  

## விமர்சனம்
ஆனந்த விகடன் வார இதழில் வந்த விமர்சனத்தில் "'மினிமலிஸ்ட்டிக் ஹீரோயிச'த்தை ஈடுகட்டியிருக்க வேண்டிய விசாரணைக் காட்சிகள், திடுக் திருப்பங்கள் போன்ற மேஜிக்குகள் எதுவுமின்றி பொட்டல்காடாய்க் காட்சியளிக்கிறது இரண்டாம் பாதி. ரெஜினாவின் நம்பவே முடியாத பிளாஷ்பேக்கில் வரும் மைண்டு கேம் மட்டுமே ஒற்றை 'பாலைவனச் சோலை' ஆறுதல்! விடாமுயற்சியைத் திரைக்கதையிலும் காட்டியிருந்தால் 'விஸ்வரூப வெற்றி' கிடைத்திருக்கும்!" என்று எழுதி மதிப்பெண்களை வழங்கினர்.
# என். பி. சிறீகாந்த்

**என். பி. ஸ்ரீகாந்த்** (*N. B. Srikanth*) இந்தியத் திரைப்பட படத்தொகுப்பாளாராவார். இவர் முதன்மையாக தமிழ் திரைப்படத் துறையில் பணியாற்றுகிறார். பல வெற்றிகரமான திரைப்படங்களில் பிரவீன் கே. எல் உடன் இணைந்து பணியாற்றினார்.  

## திரைப்படவியல்

- 2007: *சென்னை 600028*
- 2008: *சரோஜா*
- 2009: *குங்குமப்பூவும் கொஞ்சும் புறாவும்*
- 2009: *வெடிகுண்டு முருகேசன்*
- 2009: *கந்தசாமி*
- 2009: *கஸ்கோ* (தெலுங்கு)
- 2010: *நாணயம்*
- 2010: *கோவா*
- 2010: *குருசேத்திரம்*
- 2010: *காதல் சொல்ல வந்தேன்*
- 2010: ''நகரம்
- 2010: *கனிமொழி*
- 2010: *ஒரு நுன்ன கதா* (மலையாளம்)
- 2011: *பிக்கில்ஸ்* (மலையாளம்)
- 2011: *ஆரண்ய காண்டம்* (சிறந்த படத்தொகுப்பிற்கான தேசிய திரைப்பட விருது)
- 2011: *மங்காத்தா*
- 2012: *அரவான்*
- 2012: *கழுகு*
- 2012: *செகண்ட் சோ* (மலையாளம்)
- 2012: *கலகலப்பு*
- 2012: *தடையறத் தாக்க*
- 2012: *முரட்டுக் காளை*
- TBA: *மத கஜ ராஜா*
- 2013: *மதில் மேல் பூனை*
- 2013: *அலெக்ஸ் பாண்டியன்*
- 2013: *வத்திக்குச்சி*
- 2013: *என்றென்றும் புன்னகை*
- 2013: *தில்லுமுல்லு*
- 2013: ''பிரியாணி
- 2013: ''தீயா வேலை செய்யணும் குமாரு
- 2014: *கோத்ரா* (மலையாளம்)
- 2014: *மேகமண்*
- 2014: அரண்மனை''
- 2014 *திருடன் போலீஸ்*
- 2015: *ஆம்பள*
- 2016: *ஹலோ நான் பேய் பேசுறேன்*
- 2016: *அரண்மனை 2*
- 2018: *கலகலப்பு 2*
- 2019: *வந்தா ராஜவாத்தான் வருவேன்*
- 2019: *தடம்*
- 2019: *ஏக்சன்*
- 2021: *ஆனந்தம் விளையாடும் வீடு*
- 2022: *கடமையைச் செய்*
- 2022: *வீரமே வாகை சூடும்*
- 2022: *நான் மிருகமாய் மாற*
- 2022: *கலகத் தலைவன்*
- 2022: *வரலாறு முக்கியம்*
- 2022: *லத்தி*
- 2023: *டிடி ரிட்டன்ஸ்*
- 2023: *விடாமுயற்சி*

## விருதுகள்

- 2008 சிறந்த படத்தொகுப்பிற்கான ஆனந்த விகடனின் திரைப்பட விருது-*சரோஜா*
- 2011 சிறந்த படத்தொகுப்பிற்கான தேசிய திரைப்பட விருது-*ஆரண்ய காண்டம்*
# மலேசியாவின் மாநில அரசுகள்


**மலேசியாவின் மாநில அரசுகள்** (மலாய்: *Kerajaan-kerajaan Negeri di Malaysia*; ஆங்கிலம்: *State Governments in Malaysia*; சீனம்: 马来西亚州政府) என்பது மலேசியா கூட்டமைப்பின் 13 மாநிலங்களை ஆளும் அரசாங்கங்கள் ஆகும். அனைத்து 13 மாநிலங்களும் வெஸ்ட்மின்ஸ்டர் மக்களாட்சி முறையை பின்பற்றுகின்றன. ஒவ்வொரு மாநில அரசும் தனி ஓர் ஒற்றையாட்சி மாநிலச் சட்டமன்றத்தைக் கொண்டுள்ளன.  

மலாயா மாநிலங்கள் மாநில ஆட்சிக்குழுக்களால் நடத்தப்படுகின்றன. சபா மாநிலம் அதற்கென தனி ஒரு சட்டமன்றத்தைக் கொண்டுள்ளது. சரவாக் மாநிலம் அதற்கென தனி ஒரு அமைச்சரவையைக் கொண்டுள்ளது. சரவாக் மாநிலத்தின் முதல்வர் சரவாக் பிரதமர் என்று அழைக்கப்படுகிறார்.  

இருப்பினும் அனைத்து 13 மாநிலங்களிலும் உள்ள மாநில அரசு அமைப்புகள், மலேசிய நடுவண் அரசாங்கத்தின் மக்களாட்சி அமைப்பைப் போன்றதாகும்; மலேசிய மாநிலங்களின் சட்டமன்றங்கள், ஓரவை முறைமையை மட்டுமே கொண்டுள்ளன.  

## மாநிலத்தின் தலைவர்கள்

மலாயா மற்றும் போர்னியோ மாநிலங்களில் உள்ள ஒவ்வொரு மாநிலத்திலும், அந்த மாநிலத்தின் தலைவர் ஓர் ஆட்சியாளர் அல்லது ஓர் ஆளுநர் என அறியப்படுகிறார்.  

### ஆட்சியாளர்கள்

- ஜொகூர் சுல்தான் - (*Sultan of Johor*)
- பகாங் சுல்தான் - (*Sultan of Pahang*)
- பேராக் சுல்தான் - (*Sultan of Perak*)
- கெடா சுல்தான் - (*Kedah Sultanate*)
- கிளாந்தான் சுல்தான் - (*Sultan of Kelantan*)
- சிலாங்கூர் சுல்தான் - (*Sultan of Selangor*)
- திராங்கானு சுல்தான் - (*Sultan of Terengganu*)
- பெர்லிஸ் ராஜா - (*House of Jamalullail* (*Perlis*); *Raja of Perlis*)
- நெகிரி செம்பிலான் யாங் டி பெர்துவான் பெசார் - (*Yamtuan Besar; Yang di-Pertuan Besar*)

### ஆளுநர்கள்

- பினாங்கு யாங் டி பெர்துவா - (*Yang di-Pertua Negeri Penang*)
- மலாக்கா யாங் டி பெர்துவா - (*Yang di-Pertua Negeri of Malacca*)
- சபா யாங் டி பெர்துவா - (*Yang di-Pertua Negeri of Sabah*)
- சரவாக் யாங் டி பெர்துவா - (*Yang di-Pertua Negeri of Sarawak*)

அனைத்து 13 மாநிலங்களின் தலைவர்களும் மலேசிய ஆட்சியாளர்களின் பேரவையில் உள்ளடக்கியவர்கள்; எனினும், மலாயா மாநிலங்களைச் சேர்ந்த 9 மலாய் ஆட்சியாளர்கள் மட்டுமே யாங் டி பெர்துவான் அகோங் எனும் மலேசியப் பேரரசர் பதவிக்குத் தகுதி உடையவர்கள் ஆவார்கள்.  

## மாநிலத்தின் முதலமைச்சர்
மலாய் ஆட்சியாளர்களைக் கொண்ட மாநிலங்களில், அரசாங்கத் தலைவர் மந்திரி பெசார் (*Menteri Besar*) என்று அழைக்கப்படுகிறார்.  

மலாய் ஆட்சியாளர்கள் இல்லாத மாநிலங்களில், அரசாங்கத் தலைவர் ஆங்கிலத்தில் முதல்வர் (*Chief Minister*) என்றும்; மலாய் மொழியில் கெத்துவா மந்திரி (*Ketua Menter*i) என்றும் அறியப்படுகிறார். சரவாக் மாநிலத்தில், அரசாங்கத்தின் தலைவர், பிரதமர் (*Premier*) என்று அழைக்கப்படுகிறார்.  

## மாநில அரசுகள்
மலேசியாவில் உள்ள மாநில அரசுகள்:
# ஒலிவியா மேக்னோ



**ஒலிவியா மாக்னோ** (Olivia Magno பிறப்பு: நவம்பர் 4, 1972, நியூ சவுத் வேல்ஸ், டார்லிங்அர்சுடு ) ஓர் ஆத்திரேலிய மேனாள் துடுப்பாட்ட வீராங்கனை. 1996/1997 ஆண்டுகளில் நியூ சவுத் வேல்ஸ் பெண்கள் துடுப்பாட்ட அணிக்காகவும், 1997/1998 முதல் 2003/2004 பருவங்களில் தெற்கு ஆத்திரேலியா மகளிர் துடுப்பாட்ட அணிக்காகவும் பெண்கள் தேசிய துடுப்பாட்ட லீக்கில் விளையாடினார். மேக்னோ ஆத்திரேலிய தேசிய மகளிர் துடுப்பாட்ட அணிக்காக ஐந்து தேர்வுப் போட்டிகளிலும் 44 ஒருநாள் சர்வதேசப் போட்டிகளிலும் விளையாடினார்.
# மரிசுகா கோர்னெடு


**மரிசுகா கோர்னெடு** (Mariska Kornet பிறப்பு: மார்ச் 4, 1988) ஓர் இடச்சு சர்வதேசத் துடுப்பாட்ட வீராங்கனை ஆவார், இவர் டச்சு தேசிய அணிக்காக விளையாடுகிறார்.  

கோர்னெடு 2010 ஆம் ஆண்டு ஐரோப்பிய வாகையாளர் கோப்பையில் நெதர்லாந்திற்காக சர்வதேசப் போட்டிகளில் அறிமுகமானார், அயர்லாந்திற்கு எதிரான ஒரு நாள் சர்வதேசப் (ODI) போட்டியில் பங்கேற்றார். அந்த ஆண்டின் பிற்பகுதியில், தென்னாப்பிரிக்காவில் 2010 ஐசிசி மகளிர் கோப்பைக்கான இடச்சு அணியில் விளையாடுவதற்காகத் தேர்ந்தெடுக்கப்பட்டார், அங்கு அவர் மேலும் ஐந்து ஒருநாள் போட்டியிலும் மூன்று பெண்கள் பன்னாட்டு இருபது20 போட்டிகளிலும் விளையாடினார். நெதர்லாந்து ஒருநாள் போட்டியில் விளையாடுவதற்கான தகுதியினை இழப்பதற்கு முன் வங்காளதேசத்தில் 2011 உலகக் கோப்பை தகுதிச் சுற்றில் நான்கு போட்டிகளில் விளையாடினார்.  

சூன் 2018 இல், 2018 ஐசிசி மகளிர் உலக இருபது20 தகுதிப் போட்டிக்கான நெதர்லாந்து அணியில் இடம் பெற்றார்.
# சுனில் குமார் சின்கா

**சுனில் குமார் சின்கா** (*Sunil Kumar Sinha*; பிறப்பு 7 சூலை1954) என்பவர் இந்திய நீதிபதியும் சிக்கிம் உயர்நீதிமன்றத்தின் முன்னாள் தலைமை நீதிபதியும் ஆவார்.  

## இளமை
சின்கா 1954ஆம் ஆண்டில் அம்பிகாப்பூரில் ஒரு வழக்கறிஞர் குடும்பத்தில் பிறந்தார். அம்பிகாப்பூர் அரசு பல்நோக்கு மேல்நிலைப் பள்ளியில் பயின்றார். இளங்கலைச் சட்டம் பட்டத்தினை 1980ஆம் ஆண்டில் அம்பிகாப்பூர் அரசு முதுநிலைக் கல்லூரியில் பெற்றார். 1980ஆண்டு செப்டம்பர் 3 அன்று மத்தியப் பிரதேச வழக்கறிஞர் கழகத்தில் வழக்கறிஞராகப் பதிவு செய்துகொண்டார்.  

## பணி
சின்கா ஆரம்பத்தில் அம்பிகாப்பூர் மாவட்ட நீதிமன்றத்திலும், பின்னர் மத்தியப் பிரதேச உயர் நீதிமன்றத்திலும் வழக்கறிஞர் பயிற்சி பெற்றார். மே 2003-இல், சின்கா சத்தீசுகர் மாநிலத்தின் கூடுதல் அரசு வழக்கறிஞராக நியமிக்கப்பட்டார். 1 திசம்பர் 2004 அன்று, இவர் சத்தீசுகர் உயர்நீதிமன்றத்தின் நிரந்தர நீதிபதியாக ஆனார். 14 சூலை 2014 அன்று சிக்கிம் உயர் நீதிமன்றத்தின் நீதிபதியாக சின்கா இடமாற்றம் செய்யப்பட்டார், மேலும் 2015 மார்ச் 30 அன்று சிக்கிம் உயர் நீதிமன்றத்தின் தலைமை நீதிபதி பதவிக்கு உயர்த்தப்பட்டார்.
# ஜவகர் லால் குப்தா



**ஜவகர் லால் குப்தா** (*Jawahar Lal Gupta*) இந்திய நீதிபதியும் கேரள உயர்நீதிமன்றத்தின் முன்னாள் தலைமை நீதிபதியாக இருந்தவரும் ஆவார்.  

## நீதிபதியாக
குப்தா பிப்ரவரி 28,1963 அன்று வழக்கறிஞராகப் பதிவு செய்யப்பட்டு பஞ்சாப் மற்றும் அரியானா உயர்நீதிமன்றத்தில் பயிற்சி பெற்றார். 1982 திசம்பரில் மூத்த வழக்கறிஞராக நியமிக்கப்பட்டார். உயர் நீதிமன்றத்தில் பயிற்சி பெற்றபோது, சட்டக் கல்லூரியில் பகுதிநேர ஆசிரியராகப் பணியாற்றினார். குப்தா பஞ்சாப் பல்கலைக்கழகத்தின் சட்டப் பீடத்தின் உறுப்பினராகவும், சட்ட ஆய்வுகள் வாரியத்தின் உறுப்பினராகவும் இருந்தார். 15 மார்ச்சு 1991 அன்று பஞ்சாப் மற்றும் அரியானா உயர்நீதிமன்றத்தின் கூடுதல் நீதிபதியாகப் பதவி உயர்வு பெற்றார். நவம்பர் 2002-இல் கேரள உயர்நீதிமன்றத்தின் தலைமை நீதிபதியாக நியமிக்கப்பட்ட குப்தா 22 சனவரி 2004 அன்று ஓய்வு பெற்றார். நீதிபதி குப்தா தனது பதவிக்காலத்தில் சில முக்கிய தீர்ப்புகளை வழங்கியுள்ளார். இவர் ஒரு சிறந்த பதிவர் மற்றும் தைரியமான நீதிபதி என்று அழைக்கப்படுகிறார், அச்சமோ ஒருதலைபட்ச செயல்பாடோ இல்லாதவர். நீதிபதி குப்தா 3 சனவரி 2016 அன்று தனது 74 வயதில் தில்லியில் புற்றுநோயால் இறந்தார்.
# சிவராஜ் பாட்டீல் (நீதிபதி)



**சிவராஜ் விருபண்ணா பாட்டீல்** (*Shivaraj Patil*; பிறப்பு சனவரி 12,1940) ஓய்வு பெற்ற இந்திய நீதிபதி ஆவார். இவர் 2000 முதல் 2005 வரை இந்திய உச்ச நீதிமன்றத்தின் நீதிபதியாக பணியாற்றினார்.  

## தொழில்
பாட்டீல் 1962இல் பயிற்சி வழக்கறிஞராகச் சேர்ந்தார். இவர் ஐதராபாத்தில் 1970களின் பிற்பகுதி வரை பயிற்சி பெற்றார்.  

1990-இல் கருநாடக உயர் நீதிமன்றத்தின் நீதிபதியாக ஆனார். 1994-இல் சென்னை உயர் நீதிமன்றத்திற்கு மாற்றப்பட்டார். 1998ஆம் ஆண்டின் பிற்பகுதியிலிருந்து 1999ஆம் ஆண்டின் தொடக்கத்தில் இராசத்தான் உயர் நீதிமன்றத்தின் தலைமை நீதிபதியாக பணியாற்றினார்.  

### நீதித்துறைக்கு பிந்தைய வாழ்க்கை
சூலை 2011இல், இவர் கருநாடக மாநில அரசின் லோக் ஆயுக்தாவிற்குத் தேர்ந்தெடுக்கப்பட்டார். பாட்டீஇல் *முஞ்ஜாவிகண்டு நூதிகிராணா* என்ற புத்தகத்தை எழுதியுள்ளார். இது இவரது 72ஆவது பிறந்த நாளான 12 சனவரி 2012 அன்று வெளியிடப்பட்டது. இவருக்கு இரண்டு மகன்கள் உள்ளனர். மூத்த மகன், பசவ பிரபு பாட்டீல், இந்திய உச்ச நீதிமன்றத்தில் மூத்த வழக்கறிஞராகவும் இளைய மகன் மருத்துவர் சரன் பாட்டீல் பெங்களூரில் உள்ள ஸ்பர்ஷ் மருத்துவமனையின் தலைவராகவும் உள்ளார்.
# வார்ப்புரு:Documentation/styles.css

/* */  
.documentation,  
.documentation-metadata {  
: solid #a2a9b1;  
background-color: #ecfcf4;  
clear: both;  
}  

.documentation {  
margin: 1em 0 0 0;  
padding: 1em;  
}  

.documentation-metadata {  
margin: 0.2em 0; /* same margin - as .documentation */  
font-style: italic;  
padding: 0.4em 1em; /* same padding - as .documentation */  
}  

.documentation-startbox {  
padding-bottom: ;  
-bottom: solid #aaa;  
margin-bottom: 1ex;  
}  

.documentation-heading {  
font-weight: bold;  
font-size: 125%;  
}  

.documentation-clear { /* Don't want things to stick out where they shouldn't. */  
clear: both;  
}  

.documentation-toolbar {  
font-style: normal;  
font-size: 85%;  
}  

@media screen {  
html.skin-theme-clientpref-night .documentation,  
html.skin-theme-clientpref-night .documentation-metadata {  
background-color: #0b1e1c;  
}  
}  

@media screen and ( prefers-color-scheme: dark) {  
html.skin-theme-clientpref-os .documentation,  
html.skin-theme-clientpref-os .documentation-metadata {  
background-color: #0b1e1c;  
}  
}
# வார்ப்புரு:Message box/ombox.css

/* */  
.ombox {  
margin: 0;  
-collapse: collapse;  
: solid #a2a9b1; /* Default "notice" gray */  
background-color: var(--background-color-neutral-subtle, #f8f9fa);  
box-sizing: -box;  
}  

/* For the "small=yes" option. */  
.ombox.mbox-small {  
font-size: 88%;  
line-height: 1.25em;  
}  

.ombox-speedy {  
: solid #b32424; /* Red */  
background-color: #fee7e6; /* Pink */  
}  

.ombox-delete {  
: solid #b32424; /* Red */  
}  

.ombox-content {  
: solid #f28500; /* Orange */  
}  

.ombox-style {  
: solid #fc3; /* Yellow */  
}  

.ombox-move {  
: solid #9932cc; /* Purple */  
}  

.ombox-protection {  
: solid #a2a9b1; /* Gray-gold */  
}  

.ombox .mbox-text {  
: ;  
/* @noflip */  
padding: 0.25em 0.9em;  
width: 100%;  
}  

.ombox .mbox-image {  
: ;  
/* @noflip */  
padding: 0 0.9em;  
text-align: ;  
}  

.ombox .mbox-imageright {  
: ;  
/* @noflip */  
padding: 0.9em 0;  
text-align: ;  
}  

/* An empty narrow cell */  
.ombox .mbox-empty-cell {  
: ;  
padding: 0;  
width: ;  
}  

.ombox .mbox-invalid-type {  
text-align: ;  
}  

@media (min-width: ) {  
.ombox {  
margin: 10%;  
}  

.ombox.mbox-small {  
/* @noflip */  
clear: ;  
/* @noflip */  
float: ;  
/* @noflip */  
margin: 0 1em;  
width: ;  
}  
}  

@media screen {  
html.skin-theme-clientpref-night .ombox-speedy {  
background-color: #310402; /* Dark red, same hue/saturation as light */  
}  
}  

@media screen and ( prefers-color-scheme: dark) {  
html.skin-theme-clientpref-os .ombox-speedy {  
background-color: #310402; /* Dark red, same hue/saturation as light */  
}  
}
# சங்கீதா குமாரி



**சங்கீதா குமாரி** (*Sangita Kumari*) என்பவர் ஓர் இந்திய அரசியல்வாதியும், பீகாரின் கைமூர் மாவட்டத்தில் உள்ள மோகனியா சட்டமன்றத் தொகுதியின் பீகார் சட்டமன்ற உறுப்பினரும் ஆவார். இவர் இராச்டிரிய ஜனதா தளத்தின் உறுப்பினர் ஆவார்.  

சங்கீதா குமாரி பொதுத் தேர்தலுக்கு முன்னதாக, பிப்ரவரி 28,2024 அன்று பாரதிய ஜனதா கட்சியில் இணைந்தார்.
# அலோக் ரஞ்சன் ஜா



**அலோக் ரஞ்சன்** (*Alok Ranjan Jha*) பீகாரைச் சேர்ந்த ஓர் இந்திய அரசியல்வாதியும், பீகார் அரசாங்கத்தின் கலை, கலாச்சாரம் மற்றும் இளைஞர் துறையின் முன்னாள் அமைச்சரும் ஆவார். இவர் 2020 பீகார் சட்டமன்றத் தேர்தலில் பாஜக சார்பில் சகார்சா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கடோலினியம்(III) ஆக்சலேட்டு



**கடோலினியம்(III) ஆக்சலேட்டு** (*Gadolinium(III) oxalate*) என்பது Gd<sub>2</sub>(C<sub>2</sub>O<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கடோலினியத்தின் ஆக்சலேட்டு உப்பாக இது கருதப்படுகிறது. கடோலினியம் நைட்ரேட்டுடன் ஆக்சாலிக் அமிலத்தைச் சேர்த்து வினைபுரியச் செய்து கடோலினியம்(III) ஆக்சலேட்டு நீரேற்றை தயாரிக்கலாம்.  
## பண்புகள்
கடோலினியம் ஆக்சலேட்டின் பத்துநீரேற்று வெப்பசிதைவுக்கு உட்பட்டு நீரற்ற வடிவத்தைக் கொடுக்கிறது. இது பின்னர் சூடேற்றப்பட்டு கடோலினியம் ஆக்சைடு உற்பத்தி செய்யப்படுகிறது. கடோலினியம் ஆக்சலேட்டு ஐதரோகுளோரிக் அமிலத்துடன் வினைபுரிந்து Gd(C<sub>2</sub>O<sub>4</sub>)Cl சேர்மத்தைக் கொடுக்கிறது. நீர்வெப்ப நிபந்தனைகளுக்கு உட்பட்டு இது சோடியம் ஐதராக்சைடுடன் வினைபுரிந்து கடோலினியம் ஐதராக்சைடைக் கொடுக்கிறது.
# இரத்னேசு சதா



**இரத்னேசு சதா** (*Ratnesh Sada*) பீகாரைச் சேர்ந்த இந்திய அரசியல்வாதியும், பீகார் சட்டமன்ற உறுப்பினரும் ஆவார். சதா 2020 பீகார் சட்டமன்றத் தேர்தலில் ஐக்கிய ஜனதா தளம் சார்பில் சோன்பர்ஷா சட்டமன்றத் தொகுதியில் போட்டியிட்டு வெற்றி பெற்றார். 2023 சூன் மாதம் சதா பீகார் அமைச்சராகப் பதவியேற்றுக்கொண்டார்.
# மாச்சினெசு எலி வால் வௌவால்



**மாச்சினெசு எலி வால் வௌவால்** (*Macinnes 's mouse-tailed bat*) என்பது ரைனோபொமாடிடே குடும்பத்தைச் சேர்ந்த ஒரு வகை வௌவால் சிற்றினம் ஆகும். இது எத்தியோப்பியா, கென்யா, சோமாலியா மற்றும் உகாண்டாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட புதர் நிலங்கள் மற்றும் வெப்பமான மற்றும் மிதமான பாலைவனங்கள் ஆகும்.
# மாப்பிங்குவாரி



**மாப்பிங்குவாரி** (யுமா என்றும் அழைக்கப்படுகிறது) என்பது பிரேசிலிய நாட்டுப்புறக்  கதைகளில் கூறப்படும் காடு மற்றும் அதன் விலங்குகளைப் பாதுகாப்பதாகக் கூறப்படும் தொன்ம வேற்றுருவுடைய காட்டில் வாழும் ஆவிகளாகும்.  

## விளக்கம்
மாப்பிங்குவாரி பற்றி  பல்வேறு சித்தரிப்புகள் கூறப்படுகின்றன.1933 க்கு முன், பாரம்பரிய நாட்டுப்புறக் கதைகளில்  முன்னொருபோது மனிதராயிருந்த  ஷாமன் ஒரு உரோமத்தால் மூடப்பட்ட மனித உருவமாக மாறியதாக விவரிக்கிறது.  

பிலிசுடோசின் காலத்தின் இறுதியில் அழிந்துவிட்டதாக மதிப்பிடப்பட்ட மந்த அசைவுடைய ஒரு மாபெரும் தரை விலங்கின் சம காலக் காட்சி இது என்று வேறு சிலர் கருதுகின்றனர்.  

## கலைச்சொல்
பெலிப் பெரேரா வாண்டர் வெல்டனின் கூற்றுப்படி, அதன் பெயர் தூப்பி-குவாரானி மொழிச் சொற்களான "ம்பாப்பே", "பை" மற்றும் "குவாரி" ஆகியவற்றின் கலவையாகும். இதன் பொருள் "*வளைந்த கால்* [அல்லது] *பாதம்* கொண்ட ஒரு பொருள்"  

-
# எட்வர்ட் என்றி பெட்ரிஸ் மைதானம்


**எட்வர்ட் ஹென்றி பெட்ரிஸ் மைதானம்** (*Edward Henry Pedris Grounds* also known as *Edward Henry Pedris Stadium* or *Pedris Grounds*) என்பது இலங்கையின் கொழும்பில் உள்ள ஒரு பல்நோக்கு மைதானமாகும். ஹெவ்லாக் பூங்காவின் வடக்கு பகுதியில் அமைந்துள்ள இது தற்போது கால்பந்து, ரக்பி யூனியன், கூடைப்பந்து போட்டிகளுக்கு பயன்படுத்தப்படுகிறது. தேசிய வீரரான கப்டன் டியூனுஜ் எட்வர்ட் ஹென்றி பெட்ரிசின் நினைவாக அவரது பெயரிடப்பட்ட இது இசிபத்தான வித்தியாலயத்துக்குச் சொந்தமானது.  

## வரலாறு
இந்தப் பூங்கா 1901 ஆம் ஆண்டு கொழும்பு மாநகர சபையால் இலங்கையின் முன்னாள் இலங்கை பிரித்தானியத் தேசாதிபதியான சர் ஆர்தர் எலிபேங்க் ஹெவ்லாக் அவர்களை கௌரவிக்கும் வகையில் உருவாக்கப்பட்டது. இந்த பூங்கா பல விளையாட்டுக் கழகங்களின் இருப்பிடமாக மாறியது. மேலும் பூங்காவின் வடக்கு பகுதியை கொழும்பு மாநகர சபை ஒரு பொது விளையாட்டு மைதானம் மற்றும் அரங்கமாக உருவாக்கியது. இது ஒரு பொது மைதானமாக இருந்ததால் பல ஆண்டுகளாக பல அரசியல் பொதுக்கூட்டங்களுக்கான இடமாக பயன்படுத்தப்பட்டது.  

ஹெவ்லொக் டவுனில் சிலை திறப்பு விழாவின் போது, அப்போதைய பிரதமர் ரணசிங்க பிரேமதாசா அவரது நினைவாக அருகில் உள்ள விளையாட்டு மைதானங்களுக்கு பெயர் மாற்றம் செய்ய வேண்டும் என்று கூறினார். 1987 ஆம் ஆண்டு யூலை 7 ஆம் தேதி "எட்வர்ட் ஹென்றி பெட்ரிஸ் மைதானம்" பிரதமர் பிரேமதாசவால் திறந்து வைக்கப்பட்டது. இலங்கை உள்நாட்டுப் போரின் போது இது இலங்கை தரைப்படையால் தற்காலிக முகாமாகப் பயன்படுத்தப்பட்டது மேலும் போரைத் தொடர்ந்து பெரும் புனரமைப்புக்கு உள்ளானது.  

2016 ஆம் ஆண்டு பாடசாலைக்கும் கொழும்பு மாநகர சபைக்கும் இடையிலான புரிந்துணர்வு ஒப்பந்த்ததின் படி இசிபத்தான வித்தியாலயம்க்கு விளையாட்டு மைதானமாக பயன்படுத்த மைதானம் வழங்கப்பட்டது..
# எலிவால் வௌவால்


## பண்புகள்
ரைனோபோமாடிடே என்பது மிகவும் மெலிதான கால்கள் மற்றும் நீண்ட, மெல்லிய, முடி இல்லாத வால் கொண்ட சிறிய வௌவால்கள் ஆகும். இது உடலின் மற்ற பகுதியின் நீளம் கொண்டது. இதனுடன் தோற்செட்டை இணைக்கப்படவில்லை. இவற்றின் தோல் மணல் நிறத்தில் மென்மையாகக் காணப்படும். மூக்கு வழியடைப்புச் சார்ந்த நாசியுடன் சிறிய மற்றும் எளிமையான மூக்கு இலையுடன் உள்ளது. இவற்றின் பெரிய காதுகள் நன்கு வளர்ந்தவை. நன்கு வளர்ந்த காது முன் குருத்தெலும்புடன் பெரிய கண்களுடனும் நெற்றி முழுவதும் பட்டைத் தோலுடன் முன் தலையில் இணைக்கப்பட்டுள்ளது. காடால் ஊசல் மற்றும் பின்னங்கால்களுக்கு அருகில் ஒரு கொழுப்பு திட்டு உள்ளது. அனைத்து வௌவால்களை ஒப்பிடும்போது, ரைனோபோமாடிடேகளின் முன்கை நீளத்துடன் ஒப்பிடும்போது மிகக் குறுகிய விரல்களைக் கொண்டுள்ளது. இவற்றின் தலை-உடல் நீளம் 50 முதல் 90 மி.மீ. வரை இருக்கும். முன்கை நீளம் 45 முதல் 75 மி. மீ. வரையிலும் வால் நீளம் 40 முதல் 80 மி. மீ. வரையிலும் உடல் எடை 6 முதல் 14 கிராம் வரையிலும் இருக்கும்.  

## வாழ்வு முறை
ரைனோபோமாடிடே வௌவால்கள் பாலைவனங்கள் மற்றும் பகுதி வறண்ட காலநிலையுடைய வட ஆப்பிரிக்கா மற்றும் தெற்காசியாவில், மொரோக்கோ மற்றும் செனிகல் முதல் தெற்கு சூடான், மத்தியக் கிழக்கு மற்றும் இந்தியாவிலிருந்து மியான்மர், தாய்லாந்து, மற்றும் வடக்கு-சுமாத்திர வரையில் காணப்படுகிறது. இவை விவசாயப் பகுதிகள் மற்றும் தொந்தரவு செய்யப்பட்ட பகுதிகளுக்கும் வருகின்றன. இவை குறைந்த ஈரப்பதம் உயர் வெப்பநிலை உள்ளப் பகுதிகளில் வாழ்வதற்கான தகவமைப்பினைப் பெற்றுள்ளன. இவை பாறை பிளவுகள், பாறை சுவர்கள், வீடுகள், கல்லறைகள் (உட்பட எகிப்தியப் பிரமிடுகள், மூவாயிரம் ஆண்டுகளுக்கும் மேலாக), சுரங்கங்கள் மற்றும் குகைகளைத் தங்குமிடங்களாகக் கொண்டுள்ளன. தெற்காசியாவின் வடக்குப் பகுதிகளைச் சேர்ந்த விலங்குகள் குளிர்காலத்தில் வலசைச் செல்கின்றன. இங்கு இவை செயலற்ற நிலையில் காணப்படும் உண்மையிலேயே இவை அறிதுயில் மேற்கொள்வதில்லை. உணவுப் பற்றாக்குறை காலத்திலும் மிகவும் வறண்ட காலங்களிலும் இவை வேனில் உறக்கம் மேற்கொண்டு தம்முடைய கொழுப்புச் சேமிப்பினைப் பயன்படுத்தும்.  

ரைனோபொமாடிடே ஆயிரக்கணக்கான வௌவால்களுடன் ஒரு கூட்டமைப்பாக வாழ்கிறது. இங்கு இவை சிறிய, சிதறிய குழுக்களாகக் கூடிவருகின்றன. கலப்பு குழுக்கள் பொதுவானவை, ஆனால் ஆண் வௌவால்கள் அல்லது பெண் வௌவால்கள் மட்டுமே கொண்ட குழுக்களும் ஏற்படுகின்றன. இவை ஆயிரம் அல்லது அதற்கு மேற்பட்ட உறுப்பினர்களைக் கொண்டு வாழ்கின்றன. மேலும் ஆண்டுக்கு ஒன்று அல்லது இரு முறை இனப்பெருக்கம் மேற்கொண்டு இளம் வயதினரைக் கூட்டமைப்பில் கொண்டுள்ளன.  
  - எகிப்திய எலிவால் வௌவால், *ரை. சிசுடாப்சு* <small>தாமஸ் 1903</small>
  - ஏமன் எலிவால் வௌவால், *ரை. காட்ராமௌட்டிகம்* <small>பெண்டா *மற்றும் பலர்.* 2009</small>
  - மாச்சின்னசு எலிவால் வௌவால், *ரை. மாச்சின்னேசி* <small>கேமான், 1937</small>
  - பெரும் எலிவால் வௌவால், *ரை. மைக்ரோபில்லம்* <small>(புரூனிச், 1792)</small>
  - சின்ன எலிவால் வௌவால், *ரை. மசுகடெல்லம்* <small>தாமசு 1903</small>
# சிகோ கடற்குதிரை



**சிகோ கடற்குதிரை** (*Shiho's seahorse*) அல்லது சிண்டோ கடற்குதிரை, வண்ணக் கடற்குதிரை (*கிப்போகாம்பசு சிண்டோனிசு*) என்பது சிங்னாதிடே குடும்பத்தைச் சேர்ந்த ஒரு மீன் சிற்றினமாகும். இந்த சிற்றினம் 8 செ. மீ. நீளம் வரை வளரக்கூடியது. இது 1996-இல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் 1996ஆம் ஆண்டு தரவுகள் போதாது எனப் பட்டியலிடப்பட்டு பின்னர் 2003ஆம் ஆண்டு தீவாய்ப்புக் கவலை குறைந்த இனம் எனப் பட்டியலிடப்பட்டது.
# எர்பியம்(III) குளோரைடு


இரண்டாவது கட்டத்தில், அம்மோனியம் குளோரைடு உப்பு 350-400 ° செல்சியசு வெப்பநிலையில் வெற்றிடத்தில் சூடாக்குவதன் மூலம் முக்குளோரைடாக மாற்றப்படுகிறது:  
:[NH4]<sub>2</sub>ErCl<sub>5</sub> → ErCl<sub>3</sub> + 2 HCl + 2 NH<sub>3</sub>  

## கட்டமைப்பு
எர்பியம்(III) குளோரைடு AlCl<sub>3</sub> வகை படிகங்களாக C2/m என்ற இடக்குழுவுடன் ஒற்றைச் சரிவச்சு படிகக்கட்டமைப்பில் உருவாகிறது.  
P2/n (P2/c) - C42h. என்ற இடக்குழுவில் ஒற்றைச் சரிவச்சு படிகக்கட்டமைப்பில் எர்பியம்(III) குளோரைடின் அறுநீரேற்று படிகமாகிறது. இச்சேர்மத்தில் எர்பியம் எண்முக ஒருங்கிணைப்பில் [Er(H2O)6Cl2]<sup>+</sup> அயனிகளை உருவாக்குகிறது. தனிமைப்படுத்தப்பட்ட Cl<sup>−</sup> கட்டமைப்பை நிறைவு செய்கிறது.  

## வினையூக்கப் பண்புகள்
எர்பியம்(III) குளோரைடை ஒரு வினையூக்கியாகப் பயன்படுத்துவது, ஆல்ககால்கள் மற்றும் பீனால்களின் அசைலேற்ற வினை மற்றும் பர்ஃபுரலின் அமீனாக்கச் செயல்பாட்டிலும் நிரூபிக்கப்பட்டுள்ளது. இது பிரீடெல்-கிராப்ட்சு-வகை வினைகளுக்கு ஒரு ஊக்கியாக உள்ளது, மேலும் லூச் குறைப்பு வினையில் சீரியம்(III) குளோரைடுக்குப் பதிலாகப் பயன்படுத்தப்படுகிறது.
# எர்பியம் அயோடேட்டு


}}  
| Section2 =  
## பண்புகள்
எர்பியம் அயோடேட்டு இருநீரேற்று 266 °செல்சியசு வெப்பநிலைக்கு கீழே நிலைப்புத் தன்மை கொண்டதாகும். 289 °செல்சியசு வெப்பநிலையில் இது இரண்டு நீர் மூலக்கூறுகளை இழக்கிறது. மேலும் 589 °செல்சியசு வெப்பநிலையில் சிதைவடைந்து அயோடினை உருவாக்கி ஆக்சிசனை வெளியிடுகிறது.
# சியாம் சுந்தர் குப்தா



**சியாம் சுந்தர் குப்தா** (*Shyam Sundar Gupta*; பிறப்பு 31 திசம்பர் 1938) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் ஜனதா கட்சியினைச் சார்ந்தவர். இந்தியாவின் 6 மக்களவைக்கு 1977ஆம் ஆண்டு நடைபெற்ற பொதுத்தேர்தலில் பீகாரின் பார்ஹ் நகர் நாடாளுமன்றத் தொகுதியில் போட்டியிட்டு வெற்றிபெற்றார்.
# பவன் காந்த் முஞ்சால்



**பவன் காந்த் முஞ்சால்** (*Pawan Kant Munjal*) இந்தியாவைச் சேர்ந்த ஒரு தொழிலதிபர் ஆவார். இவர் 1954 ஆம் ஆண்டில் பிறந்தார். ஒரு கோடீசுவரராகவும் ஈரோ மோட்டோ கார்ப் நிறுவனத்தின் தலைவராகவும் தலைமை நிர்வாக அதிகாரியாகவும் அறியப்படுகிறார். மோட்டார் சைக்கிள்கள் மற்றும் இருசக்கர வாகனங்கள் உற்பத்தியில்,உலகின் மிகப்பெரிய உற்பத்தி நிறுவனம் ஈரோ மோட்டோ கார்ப் நிறுவனம் ஆகும். இந்தியா டுடே இதழ், 2017 ஆம் ஆண்டில் இந்தியாவில் உள்ள 50 சக்திவாய்ந்த மனிதர்களின் பட்டியலை வெளியிட்டது. அதில் இவர் 49 ஆவது இடத்தைப் பிடித்தார்.  

2022 ஆம் ஆண்டு மே மாத கணக்கெடுப்பின்படி, இவருடைய சொத்து நிகர மதிப்பு US$3.4 பில்லியன் என மதிப்பிடப்பட்டுள்ளது.  

2013 ஆம் ஆண்டு ஆகத்து மாதத்தில் வருவாய் புலனாய்வு இயக்குநரகம் நடத்திய வழக்கை தொடர்ந்து அமலாக்க இயக்குனரகம் இவருடைய குடியிருப்பில் சோதனை நடத்தியது.  
=
# கே. ஜி. ஜெயன்


**கே. ஜி. ஜெயன்** (*K. G. Jayan*, 21 நவம்பர் 1934 – 16 ஏப்பிரல் 2024) கேரளத்தைச் சேர்ந்த இந்தியக் கருநாடகப் பாடகரும், இசைக்கலைஞரும், இசை இயக்குநருமாவார். தனது பக்திப் பாடல்களுக்கு பெயர் பெற்ற ஜெயன், தமிழ் மற்றும் மலையாளப் திரைப்படங்களுக்கு 1,000-இற்கும் மேற்பட்ட பாடல்களுக்கு இசையமைத்தார். 2019 இல் இவருக்கு இந்தியாவின் நான்காவது மிக உயரிய விருதான பத்மசிறீ விருது வழங்கப்பட்டது.  

## ஆரம்பகால வாழ்க்கை
ஜெயனும் இவரது இரட்டைச் சகோதரரான கே. ஜி. விஜயனும், இவருடன் இணைந்து புகழ்பெற்ற ஜெயா-விஜயா என்ற குழுவை உருவாக்கினர். மறைந்த கோபாலன் தந்திரிகல், மறைந்த நாராயணி அம்மா ஆகியோரின் மூன்றாவதும், நான்காவதும் மகன்களாக 1934 நவம்பர் 21 அன்று கோட்டயத்தில் உள்ள தங்கள் வீட்டில் பிறந்தனர். இவர்கள் மிகச் சிறிய வயதிலேயே கருநாடக இசையைக் கற்றுக்கொள்ளத் தொடங்கினர். ஒன்பது வயதில் குமாரநல்லூர் தேவி கோவிலில் தங்கள் அரங்கேற்றத்தை நடத்தினர். இவர்களின் முதல் குரு இராமன் பாகவதர், பின்னர் இவர்கள் மாவேலிக்கரை இராதாகிருஷ்ண ஐயரிடமிருந்து கற்றுக்கொண்டனர். இவர்கள் பள்ளிப்படிப்பிற்குப் பிறகு திருவனந்தபுரத்தில் உள்ள புகழ்பெற்ற சுவாதி திருநாள் இசைக் கல்லூரி கணபூஷணம் பயின்று, தனித்துவத்துடன் தேர்ச்சி பெற்றனர். பின்னர், இவர்கள் ஆலத்தூர் சகோதரர்கள், செம்பை வைத்தியநாத பாகவதர், எம். பாலமுரளிகிருஷ்ணா போன்ற கரிநாடக வித்வான்களிடமிருந்து மேம்பட்ட பயிற்சியைப் பெற்றனர். செம்பை வைத்தியநாத பாகவதரிடமிருந்து இவர்கள் பாடும் போதுதான் பாடல்களை இயற்றவும் பாடவும் தொடங்கினர்.  

## தனிப்பட்ட வாழ்க்கை
நடிகர் மனோஜ் கே. ஜெயன் இவரது இளைய மகன் ஆவார். கே. ஜி. ஜெயன் தனது 89-ஆவது வயதில், 2024 ஏப்ரல் 16 அன்று, திருப்பூணித்துறையிலுள்ள தனது இல்லத்தில் காலமானார்.  

## விருதுகள்
- 1991-கேரள சங்கீத நாடக அகாதமி விருது-கேரள அரசு
- 2013-அரிவராசனம் விருது-கேரள அரசுடன் இணைந்து திருவிதாங்கூர் தேவசம் வாரியம்
- 2019-பத்மசிறீ-இந்திய அரசு
# விக்கிப்பீடியா:விக்கித்திட்டம் தமிழ்நாடு


<div>  

''  
</div>  
<div>  

</div>  

## நோக்கம்
- தமிழ்நாடு தொடர்பான புதிய கட்டுரைகளை உருவாக்குதல்.
- தமிழ்நாடு தொடர்பான கட்டுரைகளை நல்ல கட்டுரைகளாக விரிவாக்குதல்.
- கட்டுரைகளில் இருக்கும் எழுத்து, இலக்கணப் பிழைகளைக் களைதல்.
- சான்றுகள் இல்லாத/ தேவைப்படும் கட்டுரைகளுக்கு சான்றுகளைச் சேர்த்தல்.
- தேவையான பகுப்புகள், வார்ப்புருக்களை உருவாக்குதல்.

## பங்களிப்பாளர்கள்

## வார்ப்புருக்கள்

### பயனர் வார்ப்புரு
இந்தத் திட்டத்தில் பங்கேற்கும் பயனர்கள் **** என்பதனைப் பயன்படுத்தலாம்.  
## சிறப்புக் கட்டுரைகள்
- தமிழ்நாடு
## சில படிமங்கள்

## உருவாக்க வேண்டிய கட்டுரைகள்
- விக்கிப்பீடியா:விக்கித்திட்டம் தமிழ்நாடு/உருவாக்க வேண்டிய கட்டுரைகள்
- தமிழ் இலக்கியம்
# சடோமி குள்ள கடற்குதிரை


**சடோமி குள்ள கடற்குதிரை** (*Satomi's pygmy seahorse*-*கிப்போகாம்பசு சடோமியா*) உலகின் மிகச்சிறிய அறியப்பட்ட கடற்குதிரை சிற்றினம் ஆகும். இது சராசரியாக 13.8 மில்லி மீட்டர் (0.54 அங்குலம்) நீளமுடையது.  

சினாத்திடே குடும்பத்தினைச் சார்ந்த இச்சிற்றினம் கலிமந்தானின் தேராவான் தீவில் காணப்படுகிறது. இந்த சிற்றினத்தின் பெயரான, *கி. சடோமியா*, வகை மாதிரிகளை சேகரித்த நீர் மூழ்கி வழிகாட்டியான சடோமி ஒனிசியின் நினைவாக இடப்பட்டுள்ளது.  

*அ*ரிசோனா பல்கலைக்கழகத்தால் 2009-இல் விவரிக்கப்பட்ட சிறந்த 10 உயிரிகளில் *கி. சடோமியா*வும் ஒன்று.
# வார்ப்புரு:விக்கித்திட்டம் தமிழ்நாடு

| **** என்னும் கட்டுரை தமிழ்நாடு தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் தமிழ்நாடு** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>  
<noinclude>  

</noinclude>
# சித்தூர் தொடருந்து நிலையம்



**சித்தூர் தொடருந்து நிலையம்,** (நிலைய குறியீடு:CTO) ஆந்திரப் பிரதேசத்தின் சித்தூர் நகரில் உள்ள ஒரு இந்திய தொடருந்து நிலையம். இது கூடூர்–காட்பாடி கிளை வழித்தடத்தில் அமைந்துள்ளது மற்றும் தெற்கு கடற்கரை தொடருந்து மண்டலத்தின் குண்டக்கல் தொடருந்து கோட்டத்தின் கீழ் நிர்வகிக்கப்படுகிறது.  

## வகைப்பாடு

குண்டக்கல் தொடருந்து கோட்டத்தில் சித்தூர் தொடருந்து நிலையம் பி-பிரிவு நிலையமாக வகைப்படுத்தப்பட்டுள்ளது.
# பார்க் மக்களவைத் தொகுதி



**பார்க் மக்களவை தொகுதி** (*Barh Lok Sabha constituency*) என்பது 1957 முதல் 2008 வரை பீகாரில் உள்ள ஒரு மக்களவைத் தொகுதியாகும். 1957ஆம் ஆண்டில் பாட்னா கிழக்கு மக்களவை பார்ஹ் மக்களவை என்று மறுபெயரிடப்பட்ட போது இந்த தொகுதி உருவாக்கப்பட்டது.  

நிதீஷ் குமார் 1989 முதல் 1999 வரை பார்க் (பாட்னா) தொகுதியிலிருந்து ஐந்து முறை இந்திய நாடாளுமன்றத்திற்கு உறுப்பினராகத் தேர்ந்தெடுக்கப்பட்டார். இவர் 2004-இல் பார்க் தொகுதியில் தோல்வியடைந்தார். ஆனால் அந்த ஆண்டே நாலந்தா மக்களவைத் தொகுதியில் வெற்றி பெற்றார். தர்கேஸ்வரி சின்ஹா இந்த தொகுதியைப் பிரதிநிதித்துவப்படுத்திய மற்றொரு முக்கிய அரசியல்வாதி ஆவார்.  

## தொகுதி
1957இல், முந்தைய பாட்னா கிழக்கு மக்களவைத் தொகுதி பார்க் மக்களவை என்று மறுபெயரிடப்பட்டது.  

## மக்களவை உறுப்பினர்கள்

### 1952-1957
**பார்க்** மக்களவைத் தொகுதி:  
| 1952 | தர்கேஸ்வரி சின்ஹா | இந்திய தேசிய காங்கிரசு | } |
| --- | --- | --- | --- |

### 1957-2008
பாட்னா கிழக்கு மக்களவைத் தொகுதி:  
| 1957 | தர்கேஸ்வரி சின்ஹா | இந்திய தேசிய காங்கிரசு |
| --- | --- | --- |
| 1962 |  |  |
| 1967 |  |  |
| 1971 | தராம் பிர் சின்ஹா |  |
| 1977 | சியாம் சுந்தர் குப்தா | ஜனதா கட்சி |
| 1980 | தராம் பிர் சின்ஹா | இந்திய தேசிய காங்கிரஸ் (யு) |
| 1984 | பிரகாசு சந்திர யாதவ் | இந்திய தேசிய காங்கிரசு |
| 1989 | நிதிஷ் குமார் | ஜனதா தளம் |
| 1991 |  |  |
| 1996 | சமதா கட்சி |  |
| 1998 |  |  |
| 1999 | ஐக்கிய ஜனதா தளம் |  |
| 2004 | விஜய் கிருஷ்ணா | இராச்டிரிய ஜனதா தளம் |
| *2008 முதல்: பார்க்கவும் முங்கேர்* |  |  |

## தேர்தல் முடிவுகள்

### 1996 தேர்தல்

- நிதிஷ் குமார் (எஸ்ஏபி) : 3,60,156 வாக்குகள்
- விஜய் கிருஷ்ணா (ஜே. டி.) : 2,95,302

### 2004
# Module:Adjacent stations/KTM

local s = "%1 நிலையம்"  

local p = {  
["system title"] = "மலாயா தொடருந்து நிறுவனம்",  
["system icon"] = "",  
["name format"] = "font-family: Helvetica; background-color: #3c5a9f; font-size: 150%; text-transform:uppercase; color: #FFFFFF; padding: 0.5em; line-height: 100%; white-space: nowrap; : solid #d9d9d9; -top--radius: 0em; -top--radius: 0em; -bottom--radius: 0em; -bottom--radius: 0em; margin: 0.25em; text-align: ",  
["header background color"] = "3c5a9f",  
["station format"] = {  
"%1 தொடருந்து நிலையம்",  
["Jurong Port"] = "Jurong Port",  
["Woodlands"] = "Woodlands",  
["JB Sentral"] = "Johor Bahru Sentral station",  
["Newton"] = "நியூட்டன்"  
},  
["lines"] = {  
["_default"] = {  
["title"] = "மலாயா தொடருந்து நிறுவனம்",  
["color"] = "000000",  
},  
["Ampang"] = {  
["title"] = "Ampang Line",  
[" terminus"] = "கோலாலம்பூர்",  
[" terminus"] = {"Salak Selatan", "Ampang"},  
},  
["Rantau Panjang"] = {  
["title"] = "Rantau Panjang Line",  
[" terminus"] = "Rantau Panjang",  
[" terminus"] = "Pasir Mas",  
},  
["North South"] = {  
["title"] = "North–South Line",  
[" terminus"] = "Padang Besar",  
[" terminus"] = "Tanjong Pagar",  
},  
["Jurong"] = {  
["title"] = "Jurong Freight Line",  
[" terminus"] = "Jurong Port",  
[" terminus"] = "Bukit Timah",  
},  
["West Coast"] = {  
["title"] = "West Coast Line",  
[" terminus"] = "Padang Besar",  
[" terminus"] = "Woodlands",  
["types"] = {  
["Batu Caves"] = {  
["title"] = "Batu Caves Branch",  
},  
["Port Klang"] = {  
["title"] = "Port Klang Branch",  
},  
},  
},  
["East Coast"] = {  
["title"] = "East Coast Line",  
[" terminus"] = "Tumpat",  
[" terminus"] = "Gemas",  
},  
},  
}  

return p
# ராக் அவுஸ் இராணுவ முகாம்


**ராக் ஹவுஸ் இராணுவ முகாம்** (*Rock House Army Camp*) என்பது இலங்கையின் மேற்கு மாகாணத்தின், கொழும்புக்கு வடக்கே முகத்துவாரத்தில் அமைந்துள்ள ஒரு இராணுவ முகாம் ஆகும். இது இலங்கை தரைப்படையின் இலங்கை கவசப் படையின் படையணியின் தலைமையகமாக செயல்படுகிறது.  

## வரலாறு
பத்தொன்பதாம் நூற்றாண்டில் ஹென்றி அகஸ்டஸ் மார்ஷல் என்ற ஆங்கிலேயரால் கட்டப்பட்ட *ராக் ஹவுஸ்* என்ற பெயரிலிருந்து இந்த படைத் தளம் அதன் பெயரைப் பெற்றது. இவர் இலங்கையின் முதல் பிரித்தானிய ஆளுநராக இருந்த பிரடெரிக் நோர்த் உடன் வந்த ஒரு ஆங்கிலேயர் ஆவார். மார்ஷல் இலங்கை குடிமைப் பணியில் அதிகாரியாக இருந்தார் மேலும் இலங்கையின் கணக்காய்வாளர் நாயகமாக பணியாற்றினார். இவர் தனது மற்ற வீடுகளான விஸ்ட் பங்களா, மோடெரா ஹவுசுடன் ராக் ஹவுசையும் கட்டினார். பின்னர் இது இலங்கையின் தலைமை நீதிபதியான சர் வில்லியம் கோக்கின் இல்லமாக மாறியது.  

இந்த இடம் பின்னர் பிரித்தானிய இராணுவத்தால் கையகப்படுத்தபட்டது. இரண்டாம் உலகப் போர் வெடித்தவுடன், 1வது கடற்கரைப் படைப்பிரிவின் சிலோன் படையணி பீரங்கிப் படைகளால் இந்த இடம் நிர்வகிக்கப்பட்டது. 1948 இல் இலங்கை விடுதலைப் பெற்ற பின்னர் புதிதாக அமைக்கப்பட்ட இலங்கை இராணுவத்தின் சிலோன் பீரங்கிப் படையின் வசம் இந்த தளம் வந்தது. 1957 இல் 1 வது உளவுப் படை அகற்றபட்டது மேலும் 1958 இல் இது ஒரு முழு படையணியாக ஆனது. 1962 ஆம் ஆண்டில், கடலோர பீரங்கிப் படைகள் அகற்றபட்டன. மேலும் சிலோன் ஆர்மர்டு கார்ப்ஸ் சிலோன் பீரங்கிகளிடமிருந்து இத் தளத்தை எடுத்துக் கொண்டது. 1960 களில் இருந்து இந்த அலகு நெருக்கடி சூழ்நிலைகளிலும் உள்நாட்டு அமைதியின்மையிலும் தலைநகரைப் பாதுகாப்பதற்காக பாதுகாப்பை வழங்கியது.
# பாலியா மக்களவைத் தொகுதி


**பலியா மக்களவைத் தொகுதி** (*Balia, Bihar Lok Sabha constituency*) என்பது பீகார் மாநிலத்தில் முன்பு செயலிலிருந்த ஒரு மக்களவைத் தொகுதி ஆகும். 1977 முதல் 2004 செயல்பாட்டிலிருந்த இத்தொகுதி 2009-இல் நீக்கப்பட்டது.  

## சட்டசபை பிரிவுகள்
பாலியா மக்களவைத் தொகுதி 2004-இல் பின்வரும் சட்டமன்றத் தொகுதிகளைக் கொண்டிருந்தது.  

- பாலியா
- பரவுனி
- பச்வாடா
- சேரியா பரியார்பூர்
- பக்ரீ
- அலௌலி

## நாடாளுமன்ற உறுப்பினர்கள்
| 1977 | இராம் ஜீவன் சிங் | ஜனதா கட்சி |  |
| --- | --- | --- | --- |
| 1980 | சூரிய நாராயண் சிங் | இந்தியப் பொதுவுடைமைக் கட்சி |  |
| 1984 | சந்ரா பானு தேவி | இந்திய தேசிய காங்கிரசு |  |
| 1989 | சூர்ய நாராயண் சிங் | இந்தியப் பொதுவுடைமைக் கட்சி |  |
| 1991 |  |  |  |
| 1996 | சத்ருகன் பிரசாத் சிங் |  |  |
| 1998 | ராஜ் பன்ஷி மஹ்தோ | இராச்டிரிய ஜனதா தளம் |  |
| 1999 | ராம் ஜீவன் சிங் | ஐக்கிய ஜனதா தளம் |  |
| 2004 | சூரஜ்பன் சிங் | லோக் ஜனசக்தி கட்சி | } |